Mandag aften mistede en mandlig bilist bevidstheden i en patruljebil, der var ved at køre ham til sygehuset i Aalborg. Nu er manden afgået ved døden. Det bekræfter chefkonsulent hos Den Uafhængige Politianklagemyndighed, Cecilie Revsbech. Manden var involveret i et solouheld ved Nørager klokken 22 mandag aften, og da politiet havde mistanke om, at han kørte spirituskørsel, tog de ham med i patruljevognen. Kort efter mistede manden bevidstheden, men blev genoplivet og hentede af en helikopter. Den Uafhængige Politiklagemyndighed har overtaget sagen, fordi manden kom  til skade i politiets varetægt. De er nu i gang med en efterforskning. Cecilie Revsbech har ikke yderligere informationer omkring dødsårsagen eller den igangværende efterforskning.

Opsummering:
Manden, der mandag aften mistede bevidstheden i en patruljebil efter et solouheld ved Nørager, er nu død.